Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
31 ต.ค. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 13.55 จุด (0.83%) ปิดภาคเช้าที่ 1,652.06 จุด ด้วยมูลค่าการซื้อขาย 20,512.96 ล้านบาท
Most Positive Impact: PTT (+1.4 จุด), PTTEP (+1.17 จุด), AOT (+0.7 จุด)
Most Negative Impact: BAY (-0.18 จุด), BDMS (-0.15 จุด), EGCO (-0.10 จุด)
แนวโน้มตลาดบ่าย
SET Index ดีดตัวเพิ่มขึ้นตามตลาดหุ้นหลายแห่งในภูมิภาค เช่น ตลาดหุ้นไต้หวัน(+2.19%) ญี่ปุ่น(+1.98%) จีน(1.32%) ฟิลิปปินส์(+0.90%) มาเลเซีย(+0.54%) เป็นต้น สำหรับดัชนีของไทยกลุ่มที่ดัชนีถูกผลักดันโดยทุกกลุ่ม ได้แก่ กลุ่มพลังงาน(+3.75 จุด) สื่อสาร(+1.42 จุด) พาณิชย์(+1.36 จุด) อสังหา(+1.22 จุด) ปิโตรฯ(+1.20 จุด) เป็นต้น
ตลาดหุ้นไทยปรับตัวเพิ่มขึ้นโดยอิงกับหุ้นที่มี market cap ขนาดใหญ่ เช่น หุ้นใน SET 100 เชื่อว่าต่อจากนี้การฟื้นตัวของดัชนีในเดือนหน้านี้จะต้องอาศัยหุ้นขนาดใหญ่ต่อไป ดังนั้นการลงทุนควรเน้นเกาะกับหุ้นกลุ่มดังกล่าว โดยหุ้นขนาดใหญ่ที่มีการถูก short sale ในช่วงก่อนหน้านี้และยังมี upside เหลือเยอะอย่าง เช่น PTTGC ก็เป็นหุ้นที่น่าสนใจและมี valuation ที่ถูก หรือ CPALL ที่มีการกลับตัวของทิศทางราคา และมีมูลค่าพื้นฐานที่ห่างจากราคาตลาดอยู่มาก
อย่างไรก็ดีในคืนนี้จะมีการรายงานสต๊อคน้ำมันดิบของสหรัฐซึ่งอาจจะเพิ่มแรงกดดันต่อราคาน้ำมันดิบสหรัฐหากสต๊อคสูงกว่าคาดที่ประมาณ 4.11 ล้านบาร์เรล โดยปัจจุบันราคาน้ำมันมีแรงกดดันจากการที่จะเพิ่มกำลังการผลิตของซาอุดิอาราเบียอยู่ซึ่งแม้จะไม่สามารถเพิ่มปริมาณมากๆในระยะเวลาอันสั้น แต่ก็เป็น sentiment ลบต่อราคาน้ำมัน
ประเด็นที่ต้องติดตามในวันนี้ยูโรโซนจะมีการรายงานตัวเลข CPI ประจำเดือน ต.ค. โดยตลาดคาดไว้ที่ 2.1% YoY
หุ้นแนะนำ SVI SAWAD STEC